Breuke vir beginners | My klaskamer - idees en gedagtes uit 'n juffrou se pen
Vrouedag, 9 Augustus	Lente en Boomplantweek	Breuke vir beginners	Augustus 21, 2015	Juffer	afrikaans	breuke, ekwivalente breuke, gelyke breuke	Lewer kommentaar	Ons praat van breuke wanneer ons ‘n item of ‘n hoeveelheid in gelyke dele opbreek. Dink aan ‘n groterige sjokolade (soos ‘n Kit-Kat) wat 4 lang stawe of blokke het. Die blokke is gelyk of ewe groot. As ons die sjokolade in 4 dele opbreek, het ons 4 uit 4 stukke. As jy een stafie geëet het, het jy een uit 4 ewe groot stawe geëet. As jy 2 stawe geëet het, kan ons sê dat jy die helfte geëet het of 2 uit 4 stukke.
Loer hier, na Breuke en na Spesiale breukname vir werksvelle en idees.
Vrouedag, 9 Augustus	Lente en Boomplantweek	E-pos subskripsies Boetie sy’s ‘n Perskeblom – Kreukels en plooie
Posted by scrapydo2.wordpress.com on Augustus 29, 2019
Boetie sy’s ‘n Perskblom was en is steeds vir my die lekkerste en mooiste liedjie om volkspele op te doen. In my derde jaar moes ons ‘n ekstra vak doen wat ons nog ‘n kwalifikasie gegee het. Ek het Volkspele gedoen. Die saal waarin ons dit gedoen het was ‘n gimnastieksaal met ‘n plank vloer wat heerlike wieging gegee het terwyl ons gedans het.
Ons het in dieselfde saal skrif en bordwerk gedoen. Dit was vir sekere ouens heerlik om aspris die vloer te laat beweeg sodat mens nie beheer oor jou skrif op die skryfbord gehad he nie. Dit was net onmoontlik om jou beste skoonskrif te skryf.
Iets wat ek ook nog goed onthou is dat ons, as gesin, gereeld na Volkspele kompetisies gaan kyk het. Dit is meestal, as ek goed onthou, op Pilditch stadion gedoen. Die toeskouers en ondersteuners het hul eie stoele en komberse saamgebring en op die graswalle gesit om te kyk. Die optredes was asemrowend gewees. Die volkspelers, in hul kleurvolle voortrekkerokke en kappies, met die mans in hul geborduurde onderbaadjies . Elke streek het hul eie kleur gehad en daar is gekompeteer om die beste optrede aan te bied. Daar was ook ander lande met hul tradisionele danse. Die mooiste was steeds die Suid Afrikaanse volkspelers. As ek reg onthou kon dit so in 1955-58 gewees het wat ons die optredes in Pretoria bygewoon het.
Vorige bydrae Maandag=Wasdag no 9 Liefde en vertroue
Volgende bydrae Maandag = Wasdag no 10 Worsboom
Augustus 29, 2019 om 11:06 vm
Ag jy praat so na aan my hart. My ma het Volkspele rokke gemaak, en vir my was dit die mooiste mooi om na die kompetisies te gaan kyk in die Johannesburg se stadsaal. Ek was net ‘n dogtertjie daardie jare, maar onthou dit so goed.
Augustus 31, 2019 om 12:01 vm
Ek was ook maar in die laerskool maar dit het my verbeelding goed in werking gestel met drome van die pragtige rokke en n boere-klong op sy perd. Mmm lekker ou lekker. Die rokke was pragtig en ook die nekdoeke van kant.
Augustus 29, 2019 om 12:36 nm
Ek stem, goeie herinneringe
Augustus 29, 2019 om 6:37 nm
Ek wou altyd so graag Volkspele gedoen het, maar my ouers het dit beslis afgekeur. Dit was “dans” en dus “sonde”. Ek onthou, met die 1966 5-jaar Republiekfeesviering het ek saam met ‘n Voortrekkergroep Pretoria toe gereis. Daar is, omder andere, ook Volkspele aangebied en talle ander lande het deelgeneem. Ek was in absolute vervoering en kon nie genoeg daarvan kry nie.
Augustus 30, 2019 om 11:57 nm
Dit was vir my ook die mooiste opvoerings. Statig en waardig met die hoflike buigings voor en na elke dans.
Augustus 29, 2019 om 10:35 nm
Ek het net in st 3 die voorreg gehad om deel te wees van ‘n volkspelegroep wat by die eisteddfod gaan dans het. Ek was mal daaroor.
Op universiteit was daar van my vriende deel van so ‘n kompetisie en ek was so jaloers. Hoe hulle daarby uitgekom het, weet ek nie. Ek kan net wens!
Augustus 30, 2019 om 11:56 nm
Dis lekker om te doen. Heel ontspannend omdat mens lekker saam kan sing ook.
Augustus 31, 2019 om 7:15 vm
Ek sou dit graag goed wou doen.
Augustus 31, 2019 om 9:29 vm
Dis maar baie oefening. My een skoonsuster en haar man het vir Volkspele gelewe. Dis lekker as jy n maat het wat ook belangsel.
Augustus 30, 2019 om 6:54 nm
Dit het ek nooit geweet nie… vol verrassings jy!
Augustus 30, 2019 om 11:54 nm
Van Volkspele of van die bywoon van kompitiesies. Jy moes al in skool gewees het toe ons gaan kyk het. Onthou jy ons het na die Hollandse swem ook gaan kyk
Augustus 31, 2019 om 6:49 nm
Ek onthou van die gaan kyk maar kan glad nie onthou dat jy deelgeneem het. Ja ek onthou die swem
September 1, 2019 om 10:36 vm
Nee man jyt die kat an die stert beet. Ek het nie deelgeneem nie. Was nog te klein!
September 1, 2019 om 6:52 nm